CELEX: 31997D0486
Language: bg
Date: 1997-07-09 00:00:00
Title: Решение на Комисията от 9 юли 1997 година относно обща техническа регламентация за общите изисквания за свързване на крайни устройства към интерфейса на отворени мрежи (ONP) за двупроводни аналогови наети линиитекст от значение за ЕИП.

13/ 21
            
            
               BG
            
            
               Официален вестник на Европейския съюз
            
            
               238
            
         31997D0486
   
               L 208/44
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА КОМИСИЯТА
   
   от 9 юли 1997 година
   относно обща техническа регламентация за общите изисквания за свързване на крайни устройства към интерфейса на отворени мрежи (ONP) за двупроводни аналогови наети линии
   (текст от значение за ЕИП)
   (97/486/EО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/263/ЕИО на Съвета от 29 април 1991 г. относно сближаването на законодателствата на държавите-членки във връзка с крайните далекосъобщителни устройства, включително взаимно признаване на тяхното съответствие (1), изменена с Директива 93/68/ЕИО (2), и по-специално член 6, параграф 2, второто тире от нея,
   като има предвид, че Комисията е приела мярката, определяща типа крайни устройства, за които се изисква обща техническа регламентация, както и съответното заявление за сферата на приложение;
   като има предвид, че съответните хармонизирани стандарти — или части от тях — прилагащи съществените изисквания, които следва да се трансформират в обща техническа регламентация, трябва да бъдат приети;
   като има предвид, че общата техническа регламентация, приета в настоящото решение, е в съответствие със становището на Комитета за одобряване на крайни устройства (ACTE),
   ПРИЕ НАСТОЯЩОТО РЕШЕНИЕ:
   Член 1
   1.   Настоящото решение се прилага за крайни устройства, предназначени за свързване към интерфейса на обществената далекосъобщителна отворена мрежа за двупроводни аналогови наети линии с обикновено качество или със специално качество гласов честотен обхват, и попадащи в сферата на приложение на хармонизирания стандарт, посочен в член 2, параграф 1.
   2.   Настоящото решение установява обща техническа регламентация, обхващаща общите изисквания за свързване на крайни устройства, посочени в параграф 1.
   Член 2
   1.   Общата техническа регламентация включва хармонизирания стандарт, изготвен от съответния орган по стандартизация, прилагащ приложимите съществени изисквания, упоменати в член 4, букви в), г) и е) от Директива 91/263/ЕИО. Препратката към стандарта е изложена в приложението.
   2.   Крайните устройства, предмет на настоящото решение, съответстват на общата техническа регламентация, упомената в параграф 1, удовлетворяват съществените изисквания, упоменати в член 4, букви а) и б) от Директива 91/263/EИО, и удовлетворяват изискванията на всички други приложими директиви, по-специално Директиви 73/23/EИО (3) и 89/336/EИО на Съвета (4).
   Член 3
   Нотифицираните органи, определени да извършат процедурата, упомената в член 9 от Директива 91/263/ЕИО, във връзка с крайните устройства, предмет на член 1, параграф 1 на настоящото решение, използват или гарантират използването на хармонизирания стандарт, упоменат в член 2, параграф 1, най-късно до една година след съобщаването на настоящото решение.
   Член 4
   Адресати на настоящото решение са държавите-членки.
   
      Съставено в Брюксел на 9 юли 1997 година.
      
         
            За Комисията
         
         Martin BANGEMANN
         
         
            Член на Комисията
         
      
   
   
      (1)  ОВ L 128, 23.5.1991 г., стр. 1.
   
      (2)  ОВ L 220, 31.8.1993 г., стр. 1.
   
      (3)  ОВ L 77, 26.3.1973 г., стр. 29.
   
      (4)  ОВ L 139, 23.5.1989 г., стр. 19.
   ПРИЛОЖЕНИЕ
   Препратка към приложимия хармонизиран стандарт
   Хармонизираният стандарт, упоменат в член 2 от решението, е:
   Бизнес телекомуникации (BTC);
   Технически изисквания за предоставяне на отворени мрежи (ONP);
   Двупроводни аналогови наети линии с обикновено или специално качество гласов честотен обхват (A20 и A2S)
   Изисквания за свързване на крайни устройства към интерфейс
   ETSI
   Европейски институт за стандарти в далекосъобщенията
   ETSI секретариат
   TBR 15 — януари 1997 г.
   (без предговора)
   Допълнителна информация
   Европейският институт за стандарти в далекосъобщенията е признат съгласно Директива 83/189/ЕИО на Съвета (1).
   Горепосоченият хармонизиран стандарт е съставен съгласно мандат, издаден в съответствие със съответните процедури на Директива 83/189/ЕИО на Съвета.
   Пълният текст на горепосочения стандарт може да се получи от:
   
               
                           European Telecommunications Standards Institute,
                        
                     
                           650, Route des Lucioles,
                        
                     
                           F-06921 Sophia Antipolis Cedex.
                        
                     
            
               
                           European Commission,
                        
                     
                           DG XIII/A/2 — (BU 31, 1/7),
                        
                     
                           Rue de la Loi/Wetstraat 200,
                        
                     
                           B-1049 Brussels.
                        
                     
         
      (1)  ОВ L 109, 26.4.1983 г., стр. 8.